Συνέντευξη Κωνσταντίνος Λετυμπιώτης: "Μαζί να φτιάξουμε την Πάφο της ελπίδας" - Pafos Press\nΣυνέντευξη Κωνσταντίνος Λετυμπιώτης: “Μαζί να φτιάξουμε την Πάφο της ελπίδας”\nΕίμαι ένας νέος άνθρωπος που πιστεύω ότι ούτε η χώρα, ούτε η επαρχία μου έχουν χρόνο να περιμένουν. Για αυτό αποφάσισα να συμμετέχω, να συμβάλω. Για να αλλάξω όσα με πληγώνουν, όσα διαφωνώ, τουλάχιστον να το προσπαθήσω.\nΕίμαι πεπεισμένος ότι σε μια περίοδο που η δική μου γενιά έχει πληγωθεί, όσο λίγες γενιές στο παρελθόν, μπορώ να κατανοήσω τις ανησυχίες της. Είμαι ένας από αυτούς, έχω βιώσει από πρώτο χέρι κι εγώ και οι δικοί μου άνθρωποι την κρίση στο μεδούλι μας. Την ίδια ώρα είμαι διαθετειμένος μαζί να διαμορφώσουμε ένα πλαίσιο που να μας εκφράζει, να επιστρατεύσουμε την φρεσκάδα των νέων αλλά και την εμπειρία των παλαιότερων.\nΕίναι βασικό να κατανοήσουμε όλοι όσοι διεκδικούμε μια θέση στο Δημοτικό Συμβούλιο το ρόλο και τις ευθύνες που μας αναλογούν σε περίπτωση εκλογής μας. Ήρθε επιτέλους η ώρα να κοιτάξουμε δίπλα μας και να θυμηθούμε ποιους οφείλουμε να υπηρετούμε και να εκπροσωπούμε. Οι κομματικές ταυτότητες και τα στεγανά δεν χωρούν στην Τοπική Αυτοδιοίκηση. Είναι επιτακτική η ανάγκη να θέτουμε ως πρώτο -και μοναδικό – μας στόχο την ευημερία και την ανάπτυξη του Δήμου και της πόλης μας, σε αυτό δεν είναι δυνατόν να υπάρχουν κομματικές διαφοροποιήσεις. Οι Δημοτικοί Σύμβουλοι οφείλουν να ενημερώνονται, να ενδιαφέρονται, να φέρνουν κάτι καινούργιο. Να καταθέτουν προτάσεις που θα βελτιώνουν το Δήμο και τη καθημερινότητα των Δημοτών.\nΈφτασε πλέον η στιγμή να συνειδητοποιήσουμε ότι δεν μπορούν τα αυτονόητα να αποτελούν προσόντα ενός Δημοτικού Συμβούλου. Θα έπρεπε να είναι αυτονόητη η εντιμότητα και η ευσυνειδησία ενός εκλελεγμένου εκπροσώπου. Όπως επίσης και η ανελλιπής παρουσία στις συνεδριάσεις του Δημοτικού Συμβουλίου. Αυτά από μόνα τους δεν είναι αρκετά, είναι απλώς τα βασικά. Πρέπει να τολμήσουμε επιτέλους το άλμα προς τα εμπρός. Επιβάλλεται η επαφή με την κοινωνία, με τους Δημότες. Η ανταλλαγή απόψεων και προβληματισμών, η μεταφορά του παλμού της κοινωνίας στο Δημοτικό Συμβούλιο. Αυτό είναι άλλωστε το βασικότερο ίσως – κατά την άποψή μου- συστατικό ενός Δημοτικού Συμβούλου, να είναι επιτελικός, να αφουγκράζεται απόψεις και να γνωρίζει από πρώτο χέρι τα προβλήματα της τοπικής κοινωνίας.\nΕίναι χρέος όλων όσων επιλέξαμε να ασχοληθούμε με τα κοινά να ξεκινήσουμε με μια λυπηρή παραδοχή. Το κομματικό μας σύστημα αλλά και τα κόμματα τα ίδια έχουν αποτύχει παταγωδώς. Έχουμε αποτύχει κατ’επέκταση και όσοι ασχολούμαστε ενεργά με τα κοινά. Δεν πείθουν πλέον οι πολιτικοί και αυτό δεν πρέπει να μας ξενίζει καθόλου. Διανύουμε μια περίοδο που η πολιτική έχει ταυτιστεί πλήρως με τη διαφθορά, την ευθυνοφοβία, την υποκρισία αλλά και τις πελατειακές σχέσεις. Οι πολίτες, τουλάχιστον μια μεγάλη πλειοψήφια, έχουν προχωρήσει και άφησαν πίσω τους τέτοιες αντιλήψεις. Είναι καιρός να το πράξουν και οι πολιτικοί. Η κοινωνία μας εμφανίζεται σαφώς πιο προωθημένη και εκσυγχρονισμένη από τα κόμματα. Έφτασε λοιπόν επιτέλους η στιγμή να κάνουμε μια νέα αρχή. Πολλοί από τους πολίτες επιλέγουν να απέχουν γιατί είτε αισθάνονται ότι η δική τους ψήφος δεν θα κάνει τη διαφορά είτε γιατί δεν μπορούν να εντοπίσουν τον υποψήφιο που θα τους πείσει. Εγώ λοιπόν λέω ξεκάθαρα ότι είναι αυτοί οι πολίτες που οφείλουν πρώτοι να ασκήσουν το δικαίωμα του εκλέγειν, είναι αυτή η μερίδα που θα διαμορφώσει το αποτέλεσμα.\nΑς μην ξεχνάμε ότι ειδικά στις εκλογές της Τοπικής Αυτοδιοίκησης οφείλουμε να εντοπίζουμε τα άτομα εκείνα που θεωρούμε ότι μπορούν να συμβάλουν παραγωγικά στο Δημοτικό Συμβούλιο και όχι με κομματικά στεγανά.\nΒρισκόμαστε σε ένα καθοριστικό και κομβικό σημείο για την πορεία της πόλης μας. Είναι η αλήθεια ότι εδώ και χρόνια η Πάφος βιώνει μια πρωτόγνωρη οικονομική κρίση που σε μεγάλο βαθμό, εκτός των εξωγενών παραγόντων, οφείλεται και στην έλλειψη ορθού και συγκεκριμένου σχεδιασμού. Για χρόνια απουσίαζε το πλάνο αλλά και το όραμα. Αναπτυξιακά έργα υποδομής ουσιαστικά στην πόλη και στην επαρχία μας δεν έχουν γίνει τις τελευταίες δεκαετίες μετά τον Αερολιμένα.\nΕπιβάλλεται να θέσουμε ορθά τις προτεραιότητές μας και με συγκεκριμένες κινήσεις να πορευτούμε προς την ορθή κατεύθυνση. Κατά την άποψή μου επιβάλλεται η παρουσία Πανεπιστημιακής σχολής στην πόλη μας και προς τούτη την επιδίωξη οφείλουμε να στρέψουμε όλες μας τις δυνάμεις. Επίσης, είναι επιτακτική η ανάγκη του αγκυροβολίου στο λιμάνι της Κάτω Πάφου. Τέλος, θεωρώ ως άμεση προτεραιότητα την εκπόνηση Σχεδίου Περιοχής για το Ιστορικό Εμπορικό Κέντρο,την Κάτω Πάφο και την περιοχή του Μουττάλου.\nΕίναι και πολλά άλλα βέβαια που πρέπει να τροχειοδρομηθούν αλλά επιλέγω να σταθώ σε αυτά που απαιτούν χρόνο και συμπεριλαμβάνουν γραφειοκρατικές διαδικασίες αλλά και πολιτικές πιέσεις και που μπορούν να αποτελέσουν σανίδα σωτηρίας σε μια οικονομία όπως είναι αυτή της πόλης μας.\nΗ θητεία μας ως Πολιτιστική Πρωτεύοσα της Ευρώπης Πάφος 2017 αποτελεί ίσως το μεγαλύτερο στοίχημα και πρόκληση της πόλης μας. Παρόλο που η προσπάθεια ξεκίνησε δυσοίωνα και με αρκετές δυσκολίες αισθάνομαι πολύ αισιόδοξος και περήφανος για την πορεία που πλέον ακολουθεί η Πολιτιστική Πρωτεύουσα. Το Πάφος2017 έχει αρχίσει για τα καλά να ταράζει τα στάσιμα νερά στα πολιτιστικά δρώμενα της πόλης. Με πέραν των 300 δράσεων προγραμματισμένων, η πόλη μας θέτει γερές και στέρεες βάσεις να έχει μια πολιτιστική ταυτότητα την οποία οφείλουμε να διασφαλίσουμε και πέραν του 2017. Για μένα αυτό είναι το σημαντικότερο, να μην είναι το 2017 το τέρμα αυτής της προσπάθειας αλλά η αφετηρία της πολιτιστικής αναγέννησης της πόλης μας. Ο Οργανισμός έχει κάνει άλματα το τελευταίο διάστημα, έχει πλέον μπει για τα καλά σε τροχειά. Η ΠΠΕ όμως μπορεί μόνο να αποτελέσει τη μαγιά, επιβάλλεται η εμπλοκή όλων μας για να αποδώσουν οι διοργανώσεις, οι δράσεις. Ο πολιτισμός άλλωστε πρέπει να είναι κίνηση, όχι κατάσταση, ταξίδι και όχι λιμάνι.\nΟφείλουμε να διασφαλίσουμε τη συνέχεια και την ενδυνάμωση των θεσμών που δημιουργήθηκαν και θα δημιουργηθούν, να μην αφήσουμε ανεκμετάλλευτο το Ανθρώπινο δυναμικό του οργανισμού , ούτε την τεχνογνωσία που έχει αποκτηθεί. Να ενδυναμώσουμε και να εμπλουτίσουμε ουσιαστικά τις πολιτιστικές υπηρεσίες του Δήμου.\nΗ μεταρρύθμιση της Τοπικής Αυτοδιοίκησης είναι ένα ζήτημα που απασχολεί εδώ και χρόνια την πολιτεία και που ήδη έχει αργήσει πολύ να εφαρμοστεί. Το αποτέλεσμα της μεταρρύθμισης θα πρέπει να είναι η δημιουργία Τοπικής Αυτοδιοίκησης ικανής να προσφέρει καλύτερη ποιότητα υπηρεσιών με μικρότερο κόστος, νέες υπηρεσίες έτσι ώστε να ανταποκριθεί στις σύγχρονες απαιτήσεις της ζωής, αξιοποιώντας την τεχνολογία και τις σύγχρονες μεθόδους διοίκησης. Η μεταρρύθμιση θα πρέπει επίσης να επιδιώκει την αποκέντρωση των εξουσιών μέσα από ένα θεσμικό πλαίσιο το οποίο θα διασφαλίζει ότι οι αποφάσεις θα λαμβάνονται όσο το δυνατό πιο κοντά στον πολίτη με την ενεργή συμμετοχή του.\nΓια να καταστούν οι τοπικές Αρχές λιγότερο σπάταλες και πιο αποδοτικές, σε σχέση με τις σύγχρονες ανάγκες της κοινωνίας και τις απαιτήσεις του φορολογούμενου πολίτη. Για να υπάρξουν συνέργειες υπηρεσιών, μέσω υποχρεωτικών (διά νόμου) συμπλεγματοποιήσεων, τόσο σε τοπικό όσο και σε επαρχιακό επίπεδο, αλλά και για να εγκαθιδρυθεί, επιτέλους, ένα σύστημα αποτελεσματικού και έγκαιρου εσωτερικού ελέγχου. Για να ξεκινήσει, επίσης, σταδιακά, η μείωση του αριθμού των δήμων, εφόσον οι πάντες πλέον παραδέχονται ότι ο αριθμός των υφιστάμενων δήμων είναι υπερβολικά μεγάλος για τις πραγματικές ανάγκες του τόπου και του λαού. Πηγή σπατάλης λοιπόν η υφιστάμενη δομή Τοπικής Αυτοδιοίκησης και, ενίοτε, πηγή κακοδιαχείρισης, ακόμα και αυθαιρεσίας.\nΕπείγει λοιπόν η μεταρρύθμιση για να καταστήσουμε τους Δήμους μας πιο ευέλικτους, πιο παραγωγικούς, πιο σύγχρονους και σίγουρα με περισσότερη διαφάνεια.\nΈχουμε την τύχη και την ευλογία να ζούμε σε μια πόλη με αρκετά πλεονεκτήματα, τα περισσότερα εκ των οποίων δυστυχώς παραμένουν αναξιοποίητα. Η Πάφος, έχει ζήσει στο παρελθόν περιόδους ακμής και ανάπτυξης.\nΟνειρεύομαι λοιπόν μια Πάφο αναπτυγμένη, με έντονη πολιτισμική παρουσία και οικονομική ανάπτυξη. Επιθυμώ να ζήσω σε μια πόλη που δεν θα βλέπω τους συμμαθητές μου, τους φίλους μου να ξενιτεύονται για να εργοδοτηθούν αλλά θα έχουν ευκαιρίες εργασίας εδώ, στην γενέτειρά τους. Βρισκόμαστε σήμερα σε ένα καθοριστικό και κομβικό σημείο για την πόλη μας. Ή θα ξεπεράσουμε τον εαυτό μας ή θα αφήσουμε την Ιστορία να μας γυρίσει την πλάτη.\nΝα ξαναζήσουμε στιγμές τοπικής υπερηφάνειας που να θυμίζουν τις λαμπρές εποχές του Γαλατόπουλου και του Νικολαϊδη.\nΔεν φιλοδοξώ να γίνω επαγγελματίας πολιτικός, το ζήτημα είναι να προσφέρω όσο οι ιδέες μου είναι φρέσκες και ουσιαστικές. Σεμνά, ταπεινά και με όρεξη θα μεταφέρουμε τις δικές μας ιδέες, τον δικό μας τρόπο, για την επαρχία μας αλλά κυρίως για τη γενιά μας!\nΔεν θα ανεχτώ να γίνω μέρος κι εγώ του συστήματος, επιθυμώ να δω τα μαλλιά μου να ασπρίζουν μετά από χρόνια προσφοράς παρά να ασπρίσουν μέχρι να έρθει η στιγμή να προσφέρω. Τώρα είναι η ώρα που μπορώ να αποτελέσω παραγωγικό μέρος της κοινωνίας μας, να συμβάλω με όλες μου τις δυνάμεις για το αύριο που επιθυμούμε.


Είμαι 46 ετών και έχω ήδη 5400 ημέρες ασφάλισης. Πρέπει να κατοχυρώσω σύνταξη ; - BORO από την ΑΝΝΑ ΔΡΟΥΖΑ - boro.gr\nΑρχική / More / Εργασιακά / Είμαι 46 ετών και έχω ήδη 5400 ημέρες ασφάλισης. Πρέπει να κατοχυρώσω σύνταξη ;\nΕίμαι 46 ετών και έχω ήδη 5400 ημέρες ασφάλισης. Πρέπει να κατοχυρώσω σύνταξη ;\nΜάιος 5, 2014 Εργασιακά\nΑναγνώστης μας ρώτησε: Καλησπέρα σας Είμαι 46 ετών και έχω ήδη 5400 ημέρες ασφάλισης με ανήλικο τέκνο το οποίο γεννήθηκε το 2009 πρέπει να κατοχυρώσω σύνταξη και πώς γίνεται πρέπει να πάω από το ΙΚΑ Παγκρατίου σημείωση τώρα δεν εργάζομαι εδώ και 25 χρόνια Σας ευχαριστώ πολύ\nΕφόσον δεν επέλθουν μελλοντικές αλλαγές, με αναγνώριση 100 ημερών από πλασματικό χρόνο από κενά ασφάλισης μπορείτε (με βάση τα σημερινά δεδομένα) να θεμελιώσετε μειωμένη σύνταξη σε ηλικία 52 ετών. Η περίπτωσή σας θα πρέπει να επανεξετασθεί με βάση ό,τι θα ισχύει μετά από 6 έτη.


Είναι, σαν να ψάχνουν για κορόιδα… | Mikrometoxos.gr\nΕίναι, σαν να ψάχνουν για κορόιδα…\n[Του Κώστα Στούπα]\nΗ κυβέρνηση σχεδιάζει νέο αναπτυξιακό νόμο προκειμένου να προσελκύσει επενδύσεις. Σύμφωνα με τις πληροφορίες του Γ. Κράλογλου στο χθεσινό ρεπορτάζ του Capital.gr ο νέος νόμος θα έχει αρκετά κίνητρα με έντονο χρώμα αγοράς. Βλέπε: Κίνητρα με “χρώμα” αγοράς στο νέο αναπτυξιακό.\nΚατ’ αρχήν αποτελεί πρόοδο πως οι κολχοζιστές του ΣΥΡΙΖΑ που βρίσκονται στην κυβέρνηση αρχίζουν να ξεχνούν τα περί ανάπτυξης και δημιουργίας θέσεων εργασίας με εθνικοποιήσεις. Αποτελεί πρόοδο που δεν μιλάνε για τη δημιουργία παραγωγικού ιστού στη χώρα μέσω κεντρικού σχεδιασμού από κάποιο κυβερνητικό επιτελείο με επικεφαλής μερικούς καθ’ έξιν ανεπάγγελτους κρατικοδίαιτους, οι οποίοι έχουν δει παραγωγική μονάδα μόνο απ’ έξω κατά τη διάρκεια αφισοκολλήσεων.\nΑναπτυξιακός νόμος όπως τον εννοεί η κυβέρνηση του ΣΥΡΙΖΑ σύμφωνα με τα εκπεφρασμένα και τον εννοούσαν και οι προηγούμενες είναι να μοιράζονται τα λεφτά των σκληρά εργαζομένων φορολογούμενων κυρίως σε επιτήδειους που παριστάνουν τους επιχειρηματίες. Δηλαδή, σε καπιταλιστές με τα λεφτά των άλλων…\nΌταν απαντήσουν σε αυτό το ερώτημα θα έχει ανοίξει ο δρόμος για την προσέλκυση επενδύσεων. Ας κατεβάσουν τη γενική φορολογία στα επίπεδα Βουλγαρίας για να ανακόψουν την “αιμορραγία” προς τα εκεί. Ας βρουν λύση στο υψηλό ασφαλιστικό κόστος και στις υψηλές τιμές ενέργειας λόγω φορολογίας και δεν θα χρειαστούν ειδικά αφορολόγητα στα κεφάλαια που επενδύονται και όχι στα μερίσματα.\nΕίναι σαν να ψάχνουν για κορόιδα…


Όχι, δεν είμαι αυτό που νομίζεις... | Φύλλις Γαβριηλίδου\nαπό Φύλλις Γαβριηλίδου 20 Ιουλίου 2016\nαπό Φύλλις Γαβριηλίδου 20 Ιουλίου 2016 410 επισκέψεις\nΌ,τι και να λέμε, ό,τι και να κάνουμε, οι άνθρωποι δεν αλλάζουν. Όσο κι αν το θέλουμε. Εμείς… Γιατί αν το θέλουν οι ίδιοι αλλάζει το πράγμα.\nΆσε που γενικά δεν είναι ωραίο το να προσπαθείς να αλλάξεις κάποιον. Είναι σα να του λες πως δεν είναι αρκετός και πως τον αγαπάς υπό όρους.\nΗ αλήθεια είναι πως όλοι έχουμε τόσο θετικά όσο και αρνητικά στοιχεία. Πολλές φορές όμως ξεχνάμε πως αυτά τα θετικά και αρνητικά στοιχεία είναι αλληλένδετα.\nΑγαπάμε για παράδειγμα στον ή στην σύντροφό μας το ότι έχει πάντα προσεγμένη και ωραία εμφάνιση, πράγμα που δείχνει ότι φροντίζει τον εαυτό του/ της και με τον ίδιο τρόπο φροντίζει και για εμάς, αλλά μας ενοχλεί που ξοδεύει πολλή ώρα στο μπάνιο και δεν μπορεί να αποφασίσει τι θα φορέσει.\nΜας αρέσει που τρέφεται υγιεινά και ενδιαφέρεται για την υγεία του/ της καθώς και τη δική μας, αλλά μας εκνευρίζει που μπορεί να μας ζαλίζει ώρες ώρες για θέματα διατροφής και άσκησης.\nΠαραδείγματα μπορώ να αναφέρω άπειρα, αλλά you get my point.\nΤα παραπάνω είναι δυο όψεις του ίδιου νομίσματος και δε μπορείς να έχεις το ένα χωρίς το άλλο. Δε γίνεται να αγαπάς μόνο το αποτέλεσμα και να προσπαθείς να αλλάξεις όλα εκείνα που οδηγούν σε αυτό. Είναι σα να λες πως θέλεις σοκολάτα χωρίς κακάο. Γίνεται; Δε γίνεται!\nΔεν είναι αγάπη το να προσπαθείς να επισκιάσεις ή να αλλάξεις κάποιον βάζοντας όρους ή θέτοντας διλήμματα. Ούτε είναι οι σχέσεις πεδίο ανταλλαγών. Θα κάνω αυτό αν κάνεις κι εσύ το άλλο για μένα…\nΑγάπη είναι περισσότερο το να αγαπάς κάποιον γι’αυτό που είναι, να βλέπεις τα ψεγάδια ως κομμάτια της μεγάλης εικόνας και όχι ως καρκινώματα που πρέπει να κοπούν, να δέχεσαι να ακούσεις και “όχι” και να το λες κι εσύ εκεί που χρειάζεται.\nΔεν είναι αγάπη το να πιστεύεις πως πρέπει να αλλάξεις για κάποιον και να γίνεις κάτι άλλο από αυτό που είσαι, όπως δεν υπάρχουν ιδανικές σχέσεις σε έναν μη ιδανικό κόσμο.\nΔεν θεωρώ πως πρέπει κανείς να προσαρμοστεί κάνοντας υποχωρήσεις. Περισσσότερο πιστεύω πως οφείλει να γνωρίζει καλά τον εαυτό του και τις προτεραιότητές του, να αγαπάει τον εαυτό του πάνω απ’ όλα, ώστε να μπορεί να δει αντικειμενικά το βαθμό συμβατότητας που έχει με τους άλλους.\nΕίτε μιλάμε για σχέσεις είτε για φιλίες, είτε ακόμα για τη σχέση μας με τον ίδιο μας τον εαυτό, είναι πολύ πιο δίκαιο και σωστό το να γνωρίζουμε τα όριά μας και να σεβόμαστε αυτά των άλλων, από το να μην έχουμε επενδύσει στο να τα ανακαλύψουμε και να αναλωνόμαστε καταπατώντας εκείνα των γύρω μας.\nΌταν γνωρίζεις τον εαυτό σου είναι πολύ πιο εύκολο να σταματήσεις κάτι που έχει σταματήσει να σε γεμίζει και να βγάλεις από τη ζωή σου ανθρώπους και καταστάσεις που δεν σου προσφέρουν τίποτα. Με την ίδια λογική είναι ακόμα πιο εύκολο να βρεις ανθρώπους που σου ταιριάζουν πραγματικά και περνάς ποιοτικό χρόνο μαζί τους.\nΚανείς δεν εγκλωβίζεται σε καμία κατάσταση χωρίς τη συναίνεσή του και κανείς δεν τρώει τη σοκολάτα του αν δεν την θέλει… 😉


Μπλόκο στους ανεμβολίαστους -Μόνο με αρνητικό τεστ τα ταξίδια από νομό σε νομό με τρένα, πλοία, αεροπλάνα και ΚΤΕΛ | Μάντολες Blog\nΜπλόκο στους ανεμβολίαστους -Μόνο με αρνητικό τεστ τα ταξίδια από νομό σε νομό με τρένα, πλοία, αεροπλάνα και ΚΤΕΛ\nΠιο αυστηρές γίνονται οι μετακινήσεις,σύμφωνα με εισήγηση των ειδικών.\nΣυγκεκριμένα η επιτροπή των ειδικών εισηγήθηκε αυστηροποίηση των μέτρων για μετακινήσεις από νομό σε νομό και στα νησιά.\nΗ εισήγηση αφορά τις μετακινήσεις εντός της χώρας από νομό σε νομό με τη χρήση των μέσων μαζικής μεταφοράς (ΚΤΕΛ, τρένα, πλοίο κτλ).\nΟυσιαστικά ελεύθερες θα είναι οι μετακινήσεις μόνο για τους εμβολιασμένους. Οι ανεμβολίαστοι θα πρέπει να έχουν αρνητικό rapid test ή PCR, ενώ κατά πληροφορίες δεν θα γίνονται δεκτά τα self test.


Κ. Μητσοτάκης: Σταδιακή επανεκκίνηση της οικονομίας | All About Health\nΗ κυβέρνηση είναι έτοιμη να ξεκινήσει την πορεία προς τη σταδιακή επανεκκίνηση της οικονομίας, εφόσον το επιτρέψουν οι ειδικοί, ακόμα και από την ερχόμενη Δευτέρα δήλωσε ο Κυριάκος Μητσοτάκης στη σημερινή του ομιλία ανοίγοντας τη συζήτηση σε επίπεδο πολιτικών αρχηγών στη Βουλή.\nΕν συνεχεία ο πρωθυπουργός είπε: «αυτή η θετική πορεία δεν επιτρέπει κανέναν εφησυχασμό». Ο Κυριάκος Μητσοτάκης εξήγησε πως τα επόμενα βήματα είναι προδιαγεγραμμένα, δηλαδή: «διατήρηση μέτρων προστασίας, προσεκτικό άνοιγμα της οικονομίας, στοχευμένα περιοριστικά μέτρα και εξέλιξη της διαδικασίας εμβολιασμού». Όπως είπε χαρακτηριστικά: «είναι σαν να οδηγείε σε έναν άγνωστο δρόμο το βράδυ, με πολλές στροφές και παγίδες. Άλλοτε πατάς γκάζι, άλλοτε φρένο, και όταν χρειαστεί στρίβεις το τιμόνι. Την ίδια στρατηγική της προσαρμογής σε μεταβαλλόμενα δεδομένα, έχουν ακολουθήσει όλες οι ευρωπαϊκές χώρες».\nΑπαντώντας στην αξιωματική αντιπολίτευση, σημείωσε πως θέλει να θυμίσει, ότι: «παραλάβαμε 557 κρεβάτια στις ΜΕΘ. Επίσης να θυμίσω πως κάθε χειμώνα, όταν είχαμε την εποχική γρίπη, είχαμε αναμονές στις εντατικές, που συχνά έφθαναν έως και τις 30 ημέρες. Σήμερα έχουμε στην διάθεσή μας 1.295 ΜΕΘ, εκτιμούμε πως θα προστεθούν τους επόμενους μήνες τουλάχιστον άλλες 150 χάρη και στην δωρεά του Ιδρύματος Σταύρος Νιάρχος. Σήμερα έχουμε 424 κενά κρεβάτια στις ΜΕΘ και ως εκ τούτου την πολυτέλεια να συζητούμε για χαλάρωση των περιοριστικών μέτρων». Επίσης, τόνισε ότι ο δείκτης θετικότητας σήμερα είναι κάτω από το 3% και «ευτυχώς τις τελευταίες 10 ημέρες βαίνει μειούμενος».\nΑναφέρθηκε επίσης στα δωρεάν τεστ για τον κορωνοϊό, λέγοντας πως «να θυμίσουμε πως είναι ανοικτή η πλατφόρμα testing.gov.gr, για όποιον θέλει να κάνει δωρεάν rapid test» και απευθυνόμενος στην αντιπολίτευση, ζήτησε βοήθεια επισημαίνοντας πως «επειδή η προσφορά δεν είναι ακόμη ικανοποιητική θέλω να πω στην αντιπολίτευση να βοηθήσει και εκείνη ώστε να τονωθεί το ενδιαφέρον των πολιτών».\n«Είναι δεδομένο πως στην διαδικασία εμβολιασμού θα υπάρχουν αστοχίες και δυσκολίες» και συμπλήρωσε «Το ζήτημα είναι να εντοπίζονται γρήγορα και να λύνονται» συμπλήρωσε. «Έως τώρα στην χώρα μας τα προβλήματα είναι μικρά και όλα βαίνουν βάσει του σχεδιασμού. είναι σημαντικό από όλα τα κόμματα να εκπέμπεται το μήνυμα πως τα εμβόλια είναι ασφαλή και αποτελεσματικά».\nΠαράλληλα ο πρωθυπουργός αναφέρθηκε στην ανάγκη «να πορευθούμε ενωμένοι και συστρατευμένοι». Όπως εξήγησε «είναι αδύνατον να πετύχουμε εάν ο καθένας δεν κάνει αυτό που του αναλογεί. Για αυτό μιλώ για ατομική υπευθυνότητα. Επιμένουμε λοιπόν ότι η έννοια της ατομικής υπευθυνότητας είναι σήμερα περισσότερο σημαντική από πότε καθώς μπαίνουμε στη φάση της σταδιακής χαλάρωσης. Η ατομική υπευθυνότητα δεν αποτελεί άλλοθι για πιθανές κυβερνητικές αστοχίες».\nΟ πρωθυπουργός τόνισε πως «το click away δούλεψε για ορισμένους κλάδους, όχι τόσο στην ένδυση και την υπόδηση. Η κυβέρνηση είναι έτοιμη να προχωρήσει στο σταδιακό άνοιγμα της Οικονομίας, από Δευτέρα. Το πρόστιμο θα αυξηθεί από τα 300 στα 500 ευρώ ώστε να μπορέσουμε να αναθερμάνουμε την οικονομία χωρίς να θέτουμε σε κίνδυνο την δημόσια υγεία. θέλω να είμαι ξεκάθαρος πως κάθε άνοιγμα της οικονομίας προκαλεί λελογισμένη αύξηση κρουσμάτων».Και αυτό «όσο δεν προσθέτει πίεση στο ΕΣΥ, μπορούμε να το αντέξουμε».\nΤέλος ο πρωθυπουργός προανήγγελλε και νέα οικονομική στήριξη σε όσους πλήττονται από την πανδημία λέγοντας πως «η κάλυψη του ενοικίου των επαγγελματιών κατά 80% επεκτείνεται για το μήνα Φεβρουάριο» αλλά και πως «επεκτείνονται για δυο μήνες ακόμη όλα τα επιδόματα ανεργίας που έχουν λήξει».\ntags: Επανεκκίνηση της οικονομίας Κυριάκος Μητσοτάκης\nprevious Περισσότερα εμβόλια είναι αναγκαία για την αντιμετώπιση του κορωνοϊού\nnext Ενέσιμα εμφυτεύματα και εμβόλιο έναντι του SARS-CoV-2


Νεκρή 77χρονη στο σπίτι της στον Άγιο Παντελεήμονα - Εντοπίστηκε ο σύντροφός της\nΈγκλημα στον Άγιο Παντελεήμονα, με θύμα μια 77χρονη γυναίκα την οποία βρήκε νεκρή στο κρεβάτι της το πρωί της Πέμπτης ο γιος της.\nΈνα βιβλίο για την παιδική κακοποίηση και το ηλεκτρονικό έγκλημα\nΈνα αποτρόπαιο έγκλημα, ένα αστυνομικό μυθιστόρημα, μια αποκάλυψη για την παιδική κακοποίηση και το ηλεκτρονικό έγκλημα και ταυτόχρονα «μια γροθιά στο στομάχι» της σύγχρονης κοινωνίας, είναι το νέο βιβλίο της δημοσιογράφου και βραβευμένης συγγραφέως Έλενας Χουσνή.\nΔιπλό φονικό Κύπρου: Συγκλονίζει η ομολογία του 22χρονου\nΜέσα σε μια μοτοσικλέτα έκρυψε τα παπούτσια και το σάλι που φορούσε ο 22χρονος ύποπτος το βράδυ του στυγερού εγκλήματος στο Στρόβολο της Κύπρου, ενώ τα ρούχα τα είχε πετάξει σε κάλαθο σκουπιδιών στο πάρκο του Αγίου Δημητρίου και δεν έχουν εντοπιστεί.\nΔολοφονία Θρακομακεδόνες: "Γι' αυτόν το λόγο σκότωσα με μπαλτά τη γυναίκα μου"\nΣυναγερμός σήμανε στις Αστυνομικές Αρχές, καθώς το πρωί της Δευτέρας ένας 79χρονος σκότωσε με μπαλτά την 72χρονη σύζυγό του μέσα στο σπίτι τους επί της Οδού Αμύντα 10 στους Θρακομακεδόνες.\nΣοκάρει η 22χρονη: Δεν ήθελα να το σκοτώσω, ήθελα να το δώσω για υιοθεσία\nΣυγκλονίζει η κατάθεση της 22χρονης που πέταξε το νεογέννητο βρέφος της από το μπαλκόνι με αποτέλεσμα να βρει τραγικό θάνατο από την εγκατάλειψη και την ασιτία.\nΤην ενοχή του ενώπιον δικαστηρίου για τη δολοφονία του άτυχου ζευγαριού στον Στρόβολο της Κύπρου, παραδέχθηκε το πρωί του Σαββάτου ο 23χρονος που συνελήφθη την Παρασκευή, έπειτα από υπόδειξη του 33χρονου ετεροθαλή αδελφού του στους αστυνομικούς.\nΤραγικό ερωτικό τρίγωνο: Σκότωσε την ερωμένη του άντρα της και αυτοκτόνησε\nΈνα άγριο έγκλημα σημειώθηκε σε προάστιο της Φιλαδέλφεια στις ΗΠΑ, όταν μια 48χρονη πυροβόλησε και σκότωσε την 33χρονη ερωμένη του άντρα της και στη συνέχεια αυτοκτόνησε.\nΙατροδικαστής από την Αθήνα θα κάνει αυτοψία στη σκηνή του εγκλήματος στο Στρόβολο της Κύπρου, όπου τα ξημερώματα της Πέμπτης βρήκαν τραγικό θάνατο από πολλαπλές μαχαιριές ο καθηγητής, Γιώργος Χατζηγεωργίου και η σύζυγός του, Ντίνα Σεργίου.\nΝεκρό στο υπνοδωμάτιο του σπιτιού τους εντοπίστηκε μία ώρα μετά τα μεσάνυκτα ζευγάρι Ελληνοκυπρίων στον Στρόβολο, μέσα σε λίμνη αίματος. Πρόκειται για άνδρα ηλικίας 60 ετών, καθηγητή ιδιωτικού σχολείου και τη γυναίκα του ηλικίας 59 ετών, υπάλληλο τράπεζας.\nΆγριο έγκλημα στο Μεξικό: 15 πτώματα στοιβαγμένα σε φορτηγάκι\nΤα πτώματα δεκαπέντε ανδρών με πολλαπλά τραύματα από σφαίρες βρέθηκαν μέσα σε φορτηγάκι εγκαταλελειμμένο στο πλάι δρόμου στην Πολιτεία Μιτσοακάν, στο δυτικό Μεξικό, γνωστοποίησε η εισαγγελία.\nΕγκλημα Σταμάτα: «Εσφαξα τον Σατανά στη μπανιέρα»\nΑνατριχιαστικά είναι τα νέα στοιχεία που βλέπουν το φως της δημοσιότητας και αφορούν στο άγριο έγκλημα που σημειώθηκε νωρίς το πρωί στη Σταμάτα Αττικής.\nΆγριο έγκλημα: Kατακρεούργησε τη σύντροφό του και προσπάθησε να αυτοκτονήσει\nΆγριο έγκλημα διαπράχθηκε, νωρίς το πρωί, στη Σταμάτα Αττικής, όταν 55χρονος σκότωσε τη 40χρονη σύντροφό του με αιχμηρό αντικείμενο και στη συνέχεια προσπάθησε να αυτοκτονήσει.\nΕξιχνιάστηκε ανθρωποκτονία 29χρονου αλλοδαπού που διαπράχθηκε το 2012\nΗ ανθρωποκτονία 29χρονου Αλβανού, που διαπράχθηκε στις 21 Σεπτεμβρίου 2012, στο Περιστέρι, εξιχνιάστηκε από το Τμήμα Εγκλημάτων κατά Ζωής και Προσωπικής Ελευθερίας της Ασφάλειας Αττικής.\nΈγκλημα στη Μάνη: 34χρονος έκαψε τον πατριό του\nΤη ζωή του έχασε ένας 56χρονος παραπληγικός άνδρας, τον οποίο ο γιος της γυναίκας του περιέλουσε με βενζίνη και έκαψε, κατά τη διάρκεια συγκέντρωσης στον Άγιο Νικόλαο της Μάνης. Ο 34χρονος αποπειράθηκε να κάνει το ίδιο και στην μητέρα του, ωστόσο εκείνη κρύφτηκε.


Αμπελο-οινικές περιπέτειες!: 2012\nΑναρτήθηκε από Kostis στις 1:37 μ.μ. Δεν υπάρχουν σχόλια:\nΑναρτήθηκε από Kostis στις 8:53 μ.μ. Δεν υπάρχουν σχόλια:\nΗ πρώτη μας επίσκεψη σε οινοποιείο στο Πιεμόντε ήταν βόρεια του Άστι, πενήντα περίπου χιλιόμετρα από την Άλμπα, στο χωριό Scurzolengo. Εκεί θα μας περίμενε η Nadia Verrua, μέλος της οικογένειας Tavijn. Μίας παλιάς αμπελουργικής οικογένειας που διατηρεί σήμερα ένα μικρό αλλά πολύ προσεγμένο οινοποιείο με παραγωγή κάτι λιγότερο από είκοσι χιλιάδες φιάλες.\nΞεκινήσαμε την ξενάγηση περπατώντας μέχρι τα αμπέλια που βρίσκονταν λίγα μέτρα πίσω από το οινοποιείο. Οι ποικιλίες που φυτεύονται σε αυτήν την περιοχή του Πιεμόντε είναι η Barbera, το Ruche, και το Grignolino. Οι δύο τελευταίες είναι καθαρά τοπικές και μετά από μία μικρή περίοδο απαξίωσης αρχίσουν να γνωρίζουν και πάλι ανοδική πορεία.\nΣτην Cascina Tavijn εφαρμόζεται βιολογική καλλιέργεια και ένα μεγάλο μέρος των εργασιών γίνεται χειρωνακτικά. Ακόμη και τα χόρτα ενδιάμεσα από τα κλήματα κόβονται με κοσά ή δρεπάνι! Δυστυχώς η περιοχή μαστίζεται από μία ασθένεια με το όνομα Flavescence Dorée και ακόμη δεν έχει βρεθεί κάποια λύση για την αντιμετώπισή της. Αποτέλεσμα αυτού είναι η πλειοψηφία των αμπελώνων να έχει χαμηλό μέσο όρο ηλικίας -δέκα με δεκαπέντε χρόνια- ενώ πριν περίπου μία εικοσαετία ο μέσος όρος της ηλικίας των αμπελώνων ξεπερνούσε τα εβδομήντα χρόνια.\nΗ Flavescence Dorée είναι μία βακτηριδιακή μόλυνση η οποία προκαλείται από ένα έντομο το οποίο την μεταφέρει από αμπελώνα σε αμπελώνα. Το έντομο αυτό ήρθε από την Βόρεια Αμερική κατά την διάρκεια του Β' παγκοσμίου πολέμου και μαζί με την φυλλοξήρα και τον περονόσπορο συμπληρώνει τον μακρύ κατάλογο των προβλημάτων που έχουν μεταφερθεί από την χώρα του θείου Σαμ στον Ευρωπαϊκό αμπελώνα. Σημαντικό ρόλο στην εξάπλωσή της παίζει επίσης η μείωση των φυσικών εχθρών του εντόμου που την μεταφέρει, με αποτέλεσμα η μετάδοσή της να γίνεται πιο γρήγορα.\nΕπιστρέφοντας στο οινοποιείο, είπαμε μερικά πράγματα για την οινοποίηση και περάσαμε στις δοκιμές. Ξεκινήσαμε με το Grignolino του 2011 το μόλις είχε θειωθεί ελαφρά προκειμένου να εμφιαλωθεί. Παρ'όλα αυτά κρατούσε πολύ καθαρό το φρούτο του, είχε απαλή οξύτητα και ελαφρά τανικό τελείωμα. Η πρώτη μας επαφή με την ποικιλία μας έδειχνε ένα κρασί εύκολο και απλό για καθημερινή χρήση.\nΤο Ruche του 2011 ήταν σαφώς πιο δομημένο, πιο πλούσιο αρωματικά και λίγο πιο δυνατό όσον αφορά το αλκοόλ. Σε κάθε περίπτωση όμως ήταν επίσης ένα ερυθρό για καθημερινή χρήση και όχι ένα ερυθρό παλαίωσης αν και μία μικρή παραμονή στην φιάλη φαντάζομαι πως θα το βελτίωνε αισθητά.\nΗ Barbera d'Asti ήταν το μόνο από τα τρία που χρειάζονταν αρκετό χρόνο παλαίωσης ώστε να μπορέσει να καταναλωθεί ευχάριστα. Αυτή του 2010 από την δεξαμενή είχε πολύ έντονη οξύτητα και μία ελαφρά πικράδα στο τελείωμα που χρειάζεται χρόνο για να αμβλυνθεί και να δώσει εάν σύνολο πιο ισορροπημένο.\nΑμέσως μετά την Barbera κατεβήκαμε στο παλιό κελάρι του 1908 με τα μεγάλα σλοβένικα βαρέλια. Εκεί, κλείσαμε τις δοκιμές με ένα αθείωτο Grignolino, εσκεμμένα αναγωγικό ώστε να προστατεύεται από την οξείδωση. Η Νάντια, η οινοπαραγωγός, έδειχνε πολύ ενθουσιασμένη για αυτό και είχε πολύ μεγάλες προσδοκίες. Προτού το εμφιαλώσει βέβαια "στρώνει" το αναγωγικό του άρωμα κάνοντας τους απαραίτητους αερισμούς.\nΜε πολύ καλές εντυπώσεις, αφήσαμε το μικρό χωριουδάκι του Scurzolengo και κατευθυνθήκαμε προς το Asti το οποίο είναι μία μικρή πόλη, σχετικά όμορφη αλλά πολύ θορυβώδης για το μέγεθός της. Εκεί, επισκεφθήκαμε το κατάστημα τοπικής γαστρονομίας Eataly εφοδιαστήκαμε με τα απαραίτητα για ένα μικρό κολατσιό και χαλαρώσαμε στο πάρκο της πόλης. Χρειαζόμασταν μερικές ανάσες μέχρι να ξεκινήσουμε για τον επόμενο σταθμό μας που δεν ήταν άλλος από το θρυλικό Barbaresco!\nΑναρτήθηκε από Kostis στις 8:40 μ.μ. Δεν υπάρχουν σχόλια:\nΕτικέτες ιταλία, Πιεμόντε, asti, barbera, grignolino, italia, piemonte, ruche, Vin nature\nΑναρτήθηκε από Kostis στις 7:37 μ.μ. Δεν υπάρχουν σχόλια:\nΑναρτήθηκε από Kostis στις 11:16 π.μ. Δεν υπάρχουν σχόλια:\nΟι "ράτσες" των Ελλήνων οινοπαραγωγών και οι βιο-οικο-ραστα-δυναμιστές\nΥπάρχει ένα "είδος" ή αν θέλετε μία "ράτσα" οινοποιών το οποίο δυστυχώς στην Ελλάδα δεν ευδοκιμεί. Λέω δυστυχώς γιατί μία οινική χώρα χρειάζεται όλα τα είδη οινοποιών για να έχει ποικιλομορφία και να δίνει κίνητρο για εξερεύνηση.\nΤα είδη που "ευδοκιμούν" στην χώρα μας χωρίζονται σε δύο συν μία βασικές κατηγορίες:\n- Τις παραδοσιακές αμπελουργικές οικογένειες.\n- Τους επενδυτές που μπήκαν ως επί το πλείστον πρόσφατα στον χώρο του κρασιού.\nΣτην πρώτη κατηγορία βρίσκουμε κυρίως αμπελουργούς οι οποίοι για πολλά χρόνια ή ακόμη και γενεές πουλούσαν την παραγωγή τους σε τοπικούς συνεταιρισμούς ή μεγάλα οινοποιεία και κάποια στιγμή αποφάσισαν να εμφιαλώσουν κάτω από την δική τους ετικέτα. Πολύ λιγότεροι είναι αυτοί οι οποίοι παρήγαγαν επώνυμο κρασί και μετράνε πάνω από δύο γενιές στον χώρο του εμφιαλωμένου.\nΤην δεύτερη κατηγορία μπορούμε να την χωρίσουμε καταρχάς σε αυτούς που επένδυσαν με μεγάλο κεφάλαιο και καθιερώθηκαν με δυνατό μάρκετινγκ στην ελληνική αγορά χειριζόμενοι την οινοποιητική τους επιχείρηση σαν μία οποιαδήποτε επένδυση. Ο τόπος για τους συγκεκριμένους δεν ήταν ποτέ απαραίτητο να ήταν παραδοσιακός αμπελότοπος αφού με την δυναμική τους πέρασαν εύκολα στις συνειδήσεις τον καταναλωτών ως κλασσικές αξίες.\nΆλλη υποκατηγορία είναι οι επενδυτές με μικρότερο κεφάλαιο που επένδυσαν μεγάλο μέρος από την περιουσία τους είτε για να ικανοποιήσουν ένα παιδικό τους όνειρο, είτε για να κάνουν το χόμπι τους επάγγελμα, είτε γιατί το έβρισκαν ρομαντικό και περιπετειώδες ή απλά γιατί νόμιζαν πως θα ήταν ένας εύκολος τρόπος να βγάλουν χρήματα.\nΤέλος, τρίτη υποκατηγορία είναι και οι εργαζόμενοι στον χώρο της οινοποιίας -κυρίως οινολόγοι- οι οποίοι δουλεύοντας σε κάποιο γνωστό οινοποιείο, συγκέντρωσαν το απαιτούμενο κεφάλαιο, κέρδισαν την απαραίτητη εμπειρία και αποχώρησαν για να στήσουν την δική τους επιχείρηση. Σε συνδυασμό με το δίκτυο γνωριμιών και την αναγνωρισιμότητα που αποκτά κανείς δουλεύοντας για κάποιο "όνομα" η επιτυχία είναι τις περισσότερες φορές δεδομένη. Την συγκεκριμένη την θεωρώ υποκατηγορία των επενδυτών γιατί τις περισσότερες φορές υπάρχει συνεργασία οινοποιού-επενδυτή προκειμένου να υλοποιηθεί το project.\nΘεωρώ πως η κατηγορία που εκλείπει από την χώρα μας είναι αυτή τον "βιο-οικολο-ραστα-δυναμικών" παραγωγών. Ένας χαρακτηρισμός που τον είχα ακούσει κάποτε στην Γαλλία και τον χρησιμοποίησα σε ένα παλαιότερο άρθρο μου πιστεύοντας πως τους ταιριάζει γάντι. Μιλάω φυσικά για όλους αυτούς τους παραγωγούς που συναντάμε κατά κύριο λόγo στην Γαλλία και δεν κάνουν απλά βιοδυναμική καλλιέργεια αλλά ...είναι βιοδυναμικοί και οι ίδιοι!\nΕίναι όλοι αυτοί οι παραγωγοί με την ατημέλητη εμφάνιση που άλλοτε θυμίζουν χίπις, άλλοτε ανθρώπους τον σπηλαίων και άλλοτε τρελούς επιστήμονες. Έχουν κρασιά που ξεφεύγουν κατά πολύ από τις κοινώς αποδεκτές νόρμες και έχουν φανατικούς οπαδούς αλλά και άλλους που δεν θέλουν ούτε να τα βλέπουν. Οι ετικέτες τους έχουν συνήθως χιουμοριστική διάθεση και φυσικά δεν φέρουν ποτέ ονομασία προέλευσης -και ούτε τους νοιάζει να φέρουν- αφού ο αρμόδιος φορέας της περιοχής τους, τους το έχει απαγορεύσει λόγω μη τήρησης των κανόνων. Για να το κάνω πιο κατανοητό θα αναφέρω το παράδειγμα της πρόσφατης επίσκεψής μας στο Domaine du Coulet στο Cornas.\nΕίναι ώρα πέντε το απόγευμα και έχουμε ραντεβού με τον οινοπαραγωγό M.Barret. Φτάνουμε στην αυλή του οινοποιείου και δεν αντικρίζουμε κανέναν παρά μόνο ένα τραπέζι γεμάτο κουτιά από πίτσες, βουνά από αποτσίγαρα, μερικά άδεια μπουκάλια και δύο ρομπότ τρανσφόρμερς. Πιο πέρα υπάρχουν παρατημένα διάφορα γεωργικά μηχανήματα και αυτοκίνητα. Συνεχίζουμε να προχωράμε δηλώνοντας την παρουσία μας φωνάζοντας αλλά δεν υπάρχει ψυχή. Μπαίνοντας σε μία άλλη αυλή βρίσκουμε κάποιες πόρτες που μοιάζουν να μην οδηγούν πουθενά και μερικά ακόμη σκόρπια αντικείμενα και μηχανήματα που συνθέτουν μία εικόνα βομβαρδισμένου τοπίου.\nΚάποια στιγμή μετά από ώρα ο παραγωγός εμφανίζεται. Φαρδύς και σφιχτός, με αξύριστο και νυσταγμένο πρόσωπο, μία τούφα μαλλιά να πετάει και το τσιγάρο άγαρμπα βαλμένο στο στόμα μοιάζει σαν να έχει μόλις ξυπνήσει από βαθύ ύπνο. Ακολουθεί σύντομος διάλογος με την γυναίκα του:\n- Χριστέ μου μοιάζεις πολύ τρομακτικός!\n- Έλα μωρέ...\nΜας καλωσορίζει και πηγαίνουμε κατευθείαν στον χώρο οινοποίησης για να αρχίσουμε δοκιμές.\nΠρος μεγάλη μας έκπληξη το πρώτο κρασί είναι εξαιρετικό! Χυμώδες και με πολύ ωραίο φρούτο είναι ακριβώς αυτό που οι Γάλλοι χαρακτηρίζουν vin de soif. Ένα κρασί δηλαδή που μπορεί κανείς να πιει σε μεγάλες ποσότητες χωρίς να τον κουράσει. Φρέσκο, ανάλαφρο, φρουτώδες είναι ότι πρέπει για ξεδίψασμα! Τα συγκεκριμένα κρασιά είναι μάλλον και η "σπεσιαλιτέ" αυτής της κατηγορίας οινοποιών αφού στις περισσότερες περιπτώσεις τα μη θειωμένα κρασιά είναι πιο εύπεπτα από τα θειωμένα και μπορούν να καταναλωθούν σε μεγαλύτερες ποσότητες.\nΌπως μας εξηγεί ο παραγωγός, φιλοσοφία του είναι να τοποθετεί ολόκληρα τα σταφύλια σε κλειστή δεξαμενή μετά τον τρύγο για να κερδίζει το μάξιμουμ σε φρεσκάδα και άρωμα ενώ θειώνει ελάχιστα και μόνο πριν την εμφιάλωση. Αυτό το διαπιστώνουμε σε κάθε κρασί που δοκιμάζουμε. Ακόμη και στο Billes Noires του 2010 που παρόλο είναι πολύ γεμάτο στο στόμα είναι εξίσου ανάλαφρο με τα προηγούμενα. Το μόνο που υστερεί κάπως σε οξύτητες είναι το Carignan το οποίο όμως και αυτό έχει τον δικό του χαρακτήρα και είναι πέρα για πέρα τίμιο.\nΜέχρι εδώ λοιπόν όλα τέλεια! Παρόλο που ο χώρος που δοκιμάζουμε τα κρασιά θυμίζει κουζίνα από παρατημένο σπίτι -πιθανότατα είναι ο χώρος που μαγειρεύουν οι τρυγητές όταν έρχονται- και ο παραγωγός καπνίζει διακριτικά μεν ασταμάτητα δε όση ώρα εμείς δοκιμάζουμε, η ποιότητα των κρασιών είναι πολύ καλή. Τα πράγματα όμως αλλάζουν λίγο όταν περνάμε στο 2009. Τώρα τα αρώματα αρχίζουν να χάνουν την ζωντάνια τους και νότες οξείδωσης αρχίζουν να γίνονται εμφανείς. Ακόμη και ο ίδιος παραδέχεται πως ένα από τα κρασιά του είναι λίγο τσιμπημένο ενώ κάποια άλλα χαρακτηρίζονται από έντονα ζωικά αρώματα.\nΉταν άραγε το 2009 μία κακή χρονιά; Μάλλον όχι, συνήθως οι παραγωγοί αυτοί που απορρίπτουν εξ ολοκλήρου τις σύγχρονες μεθόδους παραγωγής και τις αρχές της στοιχειώδους καθαριότητας παράγουν κρασιά που συναρπάζουν όσο είναι ακόμη νέα. Όταν περάσει λίγο ο καιρός η έλλειψη θειώδη ανυδρίτη αρχίζει να γίνεται αντιληπτή και η ποιότητα παίρνει την κάτω βόλτα. Φυσικά καμία ένσταση πάνω σε αυτό αφού το να επιλέξει κάποιος τον δρόμο αυτό και να χτίσει την πελατεία του με ανθρώπους που αποζητούν αυτό το είδος κρασιού είναι μία ακόμη στρατηγική πώλησης. Αρκεί φυσικά οι τιμές να συμβαδίζουν με την φιλοσοφία αυτή γιατί δεν είναι λίγες οι περιπτώσεις που παραγωγοί της συγκεκριμένης κατηγορίας πουλάνε τρέλα ζητώντας ασύλληπτες τιμές για τα κρασιά τους.\nΣε κάθε περίπτωση, οι παραγωγοί αυτοί πιστεύουν βαθιά σε αυτό που κάνουν, δουλεύουν σκληρά για να κρατήσουν τους αμπελώνες τους σε καλή κατάσταση χωρίς την χρήση χημικών σκευασμάτων, ρισκάρουν ξεφεύγοντας από την πεπατημένη και προσπαθούν να φέρουν αυτοί την αγορά στα μέτρα τους από το να την κυνηγάνε συνεχώς. Σε αντίθεση με τους πρόσκαιρους βιοδυναμιστές, οικολόγους και λοιπούς καιροσκόπους που τρέξανε να κολλήσουν το τεράστιο ΒΙΟ στην ετικέτα τους όταν αυτό έγινε της μόδας ή στέλνουν δελτία τύπου σε περιοδικά για να εκθειάσουν το κρασί που παρήγαγαν με αυτόχθονες ζύμες λες και ανακάλυψαν την Αμερική, όλοι οι βιο-οικο-ραστα-δυναμικοί παραγωγοί, όσο εκκεντρικοί και αν είναι, είναι ωραίοι τύποι, απλοί, ξεκάθαροι και κάνουν αυτό που κάνουν γιατί γουστάρουν! Άντε και στα μέρη μας...\nΑναρτήθηκε από Kostis στις 8:00 μ.μ. Δεν υπάρχουν σχόλια:\nΕτικέτες αμπελοοινική κουλτούρα, Βόρειος Ροδανός, Γαλλία, εναλλακτική οινοποίηση, οινικές απόψεις, Σιρά, Rhone Valley, Syrah\nΤο κενό διάστημα από την ώρα που φτάσαμε στον Ροδανό μέχρι την ημέρα του γάμου του Ρεμί, καλύφθηκε -με τι άλλο- με επισκέψεις στους αμπελώνες και τα οινοποιεία της περιοχής. Με εξαίρεση ένα απόγευμα που κάναμε μία βόλτα μέχρι τον λόφο του Hermitage, όλο τον υπόλοιπο χρόνο μετακινούμασταν χωρίς αυτοκίνητο και γυρίζαμε με τα πόδια. Αυτό σημαίνει πως οι βόλτες μας περιορίστηκαν στην περιοχή γύρω από το Saint -Peray και το Cornas χωρίς αυτό βέβαια να είναι κάτι το αρνητικό. Αντιθέτως μας έδινε όλο το χρόνο να απολαμβάνουμε το τοπίο και να εξετάζουμε πιθαμή προς πιθαμή τους αμπελώνες και τα εδάφη τους.\nΤο πρώτο μας ραντεβού στο Saint Peray ακυρώθηκε λόγω ενός προβλήματος του παραγωγού που μας περίμενε. Έτσι πήραμε τον δρόμο προς το Cornas, δύο μόλις χιλιόμετρα πιο δίπλα, με σκοπό να συναντήσουμε τον Olivier Clape. Ο Ολιβιέ είναι το νεαρότερο μέλος της οικογένειας Clape που μαζί με τον γείτονα και φίλο του, Thierry Allemand, είναι δύο από τα σημαντικότερα ονόματα της περιοχής.\nΗ οικογένεια Clape έχει μία παράδοση τουλάχιστον διακοσίων χρόνων στην αμπελοκαλλιέργεια και την παραγωγή κρασιού. Ο Auguste Clape ήταν o πρώτος αμπελουργός του Cornas που εμφιάλωσε την δική του παραγωγή. Έως τότε το σύνολο των σταφυλιών που παράγονταν αγοράζονταν από τους negociants οι οποίοι εμφιάλωναν χρησιμοποιώντας την δική τους ετικέτα. Παρά την μεγάλη αμπελουργική παράδοση, οι Clape καλλιεργούν σήμερα μόνο ογδόντα στρέμματα γης. Το δύσκολο υπέδαφος και η καλλιέργεια σε πεζούλες είναι αποτρεπτικά για την μηχανοποίηση και κάθε στρέμμα γης έχει πολύ μεγάλο εργατικό κόστος. Έτσι τα 1200 συνολικά στρέμματα του Cornas μοιράζονται σε πενήντα περίπου αμπελουργούς με μέσο όρο εικοσιπέντε στρέμματα ο καθένας.\nΒρήκαμε τον Ολιβιέ στον κεντρικό δρόμο του χωριού, έξω από το οινοποιείο του και αφού είπαμε μερικά πράγματα για την περιοχή πήραμε από ένα ποτήρι και περάσαμε στο κελάρι. Εκεί αντικρίσαμε τις θρυλικές foudre του κτήματος. Της παλιές ξύλινες δεξαμενές που ο παππούς Clape είχε αγοράσει για ένα κομμάτι ψωμί από την Αλσατία όταν οι Αλσατοί "εκμοντερνίζονταν" και άλλαζαν τις foudre με ανοξείδωτες δεξαμενές. Δεδομένου πως οι δεξαμενές αυτές αγοράστηκαν όταν ήταν ήδη είκοσι χρονών τουλάχιστον, η σημερινή τους ηλικία είναι πάνω από πενήντα! Για την ιστορία αναφέρω πως είκοσι χρόνια μετά, στις αρχές του 2000, η πλειοψηφία των Αλσατών κατάλαβε το λάθος της και επέστρεψε στην χρήση των foudre.\nΗ οικογένεια Clape παράγει δύο βασικά χαρμάνια. Την cuvée Cornas-Renaissance από τα νεαρά αμπέλια του κτήματος που είναι κατά μέσο όρο εικοσιπέντε χρονών και την Cuvée Cornas από κλήματα ηλικίας εξήντα χρονών και πάνω. Οι ζυμώσεις γίνονται αρχικά σε δεξαμενές από μπετόν και στην συνέχεια κατεβαίνουν στο κελάρι όπου παλαιώνουν για περίπου εικοσιδύο μήνες. Τα σταφύλια πατιούνται μαζί με τα τσαμπιά και κατά την διάρκεια της ζύμωσης πατιούνται ελαφρώς με τα πόδια!\nΑπό εκεί και πέρα, εκτός από μία ελάχιστη θείωση, δεν υπάρχει καμία επέμβαση ή προσθήκη.\nΞεκινήσαμε με το Renaissance 2011 που ήταν μία μέτρια χρονιά αλλά το κρασί που έδωσε ήταν εξαιρετικά ευκολόπιοτο για νεαρό Syrah του Ροδανού. Ακολούθησε ένα δείγμα από το διάσημο κομμάτι Reynards που προορίζεται για την ίδια cuvée αλλά οινοποιείται χωριστά και είναι πιο φρουτώδες και καλύτερα δομημένο. Πάντα στην ίδια χρονιά, δοκιμάσαμε και την cuvée Cornas που ήταν πιο κλειστή αλλά όσο περνούσε η ώρα γίνονταν πιο πολύπλοκο και είχε αισθητά μεγαλύτερη διάρκεια από τα προηγούμενα. Αμέσως μετά, σειρά πήρε ένα ακόμη Cornas από ένα αμπελοτεμάχιο πενήντα μόλις μέτρα από το προηγούμενο αλλά από πολύ πιο βραχώδες έδαφος, κάπως σφιχτό και λίγο αναγωγικό στη μύτη αλλά με στόμα τρομερής έντασης και ατελείωτη διάρκεια. Τελειώσαμε την μίνι οριζόντια με τα παλαιά κλήματα του Reynard που έδιναν ένα κρασί ίδιας έντασης με το προηγούμενο αλλά έχοντας περισσότερη ευγένεια στην δύναμή τους.\nΗ πρώτη τετράδα της δοκιμής ήταν ένα τέλειο μάθημα τερουάρ. Μία ποικιλία, ένας παραγωγός, τέσσερα διαφορετικά αμπελοτεμάχια στην ίδια περιοχή με μικροδιαφορές όσον αφορά την ηλικία και το έδαφος. Παρόλα αυτά πέντε πολύ διαφορετικά κρασιά, κάθε ένα κουβαλώντας τα δικά του ιδιαίτερα χαρακτηριστικά.\nΣτις δύο χρονιές που ακολουθούσαν τα χαρμάνια είχαν ήδη γίνει οπότε και από τις δύο χρονιές δοκιμάσαμε το Cornas Renaissance και το Cornas στην τελική τους μορφή. Η διαφορά όμως ήταν πως το '10 -που δοκιμάζονταν κάπως πιο κλειστό- ήταν ακόμη στις ξύλινες δεξαμενές ενώ το '09 είχε ήδη εμφιαλωθεί και είχε αρκετά διαφορετικό χαρακτήρα. Έτσι, τα νεαρά κλήματα του Renaissance έδιναν περισσότερο φρούτο αλλά και μπαχαρικά ενώ τα παλαιά κλήματα είχαν περισσότερο βάθος και αρκετές ζωικές νότες.\nΑκολούθησε μία τριλογία από "κακές χρονιές". Επειδή ο καλός ο καπετάνιος στην φουρτούνα φαίνεται ο Ολιβιέ θέλησε να μοιραστεί μαζί μας αυτά που οι διάφοροι κριτικοί θεώρησαν πως δεν θα γίνονταν σπουδαία. Ξεκινώντας με το '08 νιώσαμε πολύ έντονα το μαύρο πιπέρι που χαρακτηρίζει τις ψυχρές χρονιές στα Syrah του βορείου Ροδανού και εντυπωσιαστήκαμε από το ευχάριστο δρόσισμα που έδινε η τονισμένη οξύτητα του. Στο '02 κυριαρχούσαν γήινα αρώματα sous-bois* και καπνού, με την οξύτητα να δίνει πάλι μία αέρινη αίσθηση στο καλοδομημένο στόμα. Το '96 που όπως και τα προηγούμενα δεν πρόδιδε καθόλου την ηλικία του, είχε ένα πολύ έντονο - παιχνιδιάρικο άρωμα φρεσκοκομμένου κερασιού και σίγουρα είχε ακόμη πολλά χρόνια ζωής μπροστά του.\nΣυνολικά εντυπωσιαστήκαμε από την υψηλή ποιότητα των κρασιών του κτήματος. Ιδιαίτερη εντύπωση μας έκανε το γεγονός πως -ειδικά στις παλιές χρονιές- παρά το γεγονός πως όλα τα κρασιά έχουν μεγάλες δυνατότητες παλαίωσης και στιβαρή τανική δομή πίνονται πάρα πολύ ευχάριστα ακόμη και χωρίς συνοδεία. Για μία ακόμη φορά λοιπόν η πράξη βγάζει νοκ-άουτ τους καθηγητές οινολογίας. Ξύλινα βαρέλια πενήντα χρονών, σε ένα υπόγειο γεμάτο μούχλα και υγρασία φιλοξενούν κρασιά που φτιάχτηκαν χωρίς ζύμες, ένζυμα, κολλαρίσματα, φιλτραρίσματα και με λιγότερη από την μισή "ασφαλής ποσότητα" θειώδη ανυδρίτη. "Πνιγμένα στους βρεττανομύκητες με τις πτητικές να χτυπάνε κόκκινο" θα έλεγε ένας οινολόγος της σειράς που μόλις αποφοίτησε, "πολύ μεγάλα κρασιά που σπάνε κόκαλα" λέει η πραγματικότητα!\nΤο μόνο μελανό σημείο για το Domaine August Clape είναι πως έχουν παρατηρήσει αυξημένα ποσοστά ανεξήγητης θνησιμότητας στα νεαρά αμπέλια με το φαινόμενο να απειλεί όλη την ευρύτερη περιοχή. Αυτό όμως ισχύει για αμπέλια που φυτεύτηκαν από την δεκαετία του '90 και μετά. Τα παλαιότερα αμπέλια που έχουν φυτευτεί μετά από επιλογή βλαστών από τους ίδιους τους παραγωγούς (selection massale) και όχι μετά από κλωνική επιλογή (selection clonale) που είναι σήμερα πιο διαδεδομένη, δεν κινδυνεύουν καθόλου. Συνεπώς, ίσως το πρόβλημα μπορεί να λυθεί επιστρέφοντας στο παραδοσιακό σύστημα πολλαπλασιασμού. Σε κάθε περίπτωση ας ελπίσουμε πως το Cornas δε θα αντιμετωπίσει κάποιο ιδιαίτερο πρόβλημα και θα συνεχίσει να μας ενθουσιάζει με τα υπέροχα κρασιά του!\n*Sous-bois: Toχαρακτηριστικό γήινο άρωμα από πεσμένα φύλλα στο δάσος που χαρακτηρίζει πολλές φορές τα Pinot Noir της Βουργουνδίας\nΑναρτήθηκε από Kostis στις 2:40 μ.μ. Δεν υπάρχουν σχόλια:\nΕτικέτες Ροδανός, Σιρά, Cornas, Domaine Auguste Clape, Rhone Valley, Syrah\nΑναρτήθηκε από Kostis στις 12:55 μ.μ. Δεν υπάρχουν σχόλια:\nΑναρτήθηκε από Kostis στις 11:14 μ.μ. Δεν υπάρχουν σχόλια:


Δονούσα: Το μικρό νησί των Κυκλάδων με τη λιτή γοητεία\n11/09/2020 08/09/2020 admin ΟΜΟΡΦΟΣ ΚΟΣΜΟΣ\nΑν πας μια φορά στη Δονούσα, θα θέλεις να ξαναπάς – Δείτε τις φωτογραφίες\nΌσοι την έχουν επισκεφτεί, λένε πως η μία φορά δεν αρκεί. Κολλάνε μαζί της και ανανεώνουν το ραντεβού τους γι’ ακόμη μία φορά. Για άλλους, μάλιστα, αποτελεί και σταθερό καλοκαιρινό προορισμό, αφού εκεί απολαμβάνουν πραγματικά ήρεμες και χαλαρές διακοπές.\nΟ λόγος για τη Δονούσα. Βρίσκεται ανατολικά της Νάξου και βόρεια της Αμοργού και είναι το βορειότερο νησί του συμπλέγματος των Μικρών Κυκλάδων, με όνομα που χρονολογείται από τα χρόνια της αρχαιότητας.\nΤο νησί θα το γυρίσετε όλο πολύ εύκολα, αφού η έκτασή του είναι μόλις 13 τετραγωνικά χιλιόμετρα. Το δύσκολο είναι να καταφέρει κανείς να «ξεκολλήσει» από τις παραλίες, τον Κέδρο, τον Σταυρό ή το Λιβάδι. Τα γαλανά διάφανα νερά λειτουργούν σαν μαγνήτης και καθηλώνουν όποιον επισκέπτεται τη Δονούσα στην ανόθευτη, ακόμα, γοητεία της και τη συναρπαστική απλότητά της.


blog +Ο- σφαιρα » 2008 » March » 06\ndemon March 6th, 2008\nΆνοιξα τις σχισμές μου να μπει μπόλικο οξυγόνο μέσα. Κοιτούσα συνεχώς τριγύρω, πάνω από το κεφάλι μου… Χρώματα πολλά, άψογα ανακατεμένα. Χρώματα που άφηναν χώρο το ένα στ’άλλο. Χρώματα που φυσούσαν, που έγραφαν στον ουρανό, που σχεδίαζαν, που ονειρεύονταν. Χρώματα γης μα και ονείρου.\nΤράβηξα πολλές φωτογραφίες.\nΜέσα από κλαδιά και φυλλωσιές. Μέσα από πέργκολες και πολυκατοικίες. Μέσα από τα μάτια μου, μέσα από τη δύναμή μου, μέσα από το όραμα της επιθυμίας.\nΚι όταν πια έφτασα στην ταράτσα σου, λίγο μετά τις 6, γύρισα και χώθηκα μες τα κύματα που σχημάτιζε η δύση πάνω στον ουρανό.\nΚαι προσπάθησα να πάρω μαζί μου αυτές τις παθιασμένες ρυτίδες χρωμάτων.\nΠαντού κεραίες, κτίρια αψηλά, καμινάδες και υδροφόρες. Σπιτάκια σκύλων και σακούλες, αυθαίρετα δώματα και σκάλες.\nΠου να φτάσεις πια;\nΚαλημέρες… πολλές και τρυφερές\nΠηγή εικόνας: www.katsuyoshi.org\n(Πηγή εικόνας: www.stegen.com)\nΜ’αρέσει όταν ξεχνιούνται και κοιμούνται τα φώτα. Όταν μ’αφήνουν μόνη με τον εαυτό μου, χωρίς καθρέφτες και λαμπερά περάσματα…\n– Πόσο μ’αρέσει όταν έχει blackout.\n– «Εμένα πάλι καθόλου. Χωρίς ρεύμα δε γίνεται τίποτα!»\n– Γκρινιάρικο στρουμφάκι. Μια και το ‘πες… Τι μπορούμε να κάνουμε εμείς οι δυο χωρίς ρεύμα, μέσα στο σπίτι;\n– Τίποτα?!!! α) sex.\n– «Αυτό εννοείται!»\n– Ναι. Εννοείται τόσο, που έχουμε να κάνουμε sex από…\n– «Μωρό! Κόφτω!»\n– Γιατί; Από χτες το βράδυ σκόπευα να πω. Θα σε γράψω στην blogosfaira!\n– «Κι αυτό τώρα τι είναι; Απειλή;»\n– Ναι, γιατί δεν πιάνει; Λοιπόν τι άλλο μπορούμε να κάνουμε λες;\n– «Τίποτα. Μόνο αυτό».\n– Τι λες… α) sex, μπου) να μιλήσουμε! (ενθουσιασμένη εγώ)\n– «Είναι υποχρεωτικό αυτό; Α, αυτό μπορείς να το βάλεις στην blogosfaira!»\nΚατά τις 17:15 σβήσαν όλα τα φώτα. Ακόμη και το φως της δύσης. Μη ξέροντας τι να κάνουμε μέσα -τόσο καλά-, κι αφού θεωρήσαμε κακή ιδέα το να κάνουμε sex, ιδρωμένοι ακόμα από την πρωινή μας βόλτα, αποφασίσαμε να ξαναβγούμε και να ξαναπερπατήσουμε! Ω ναι.\nΕγώ πάλι γιατί θεωρώ ότι αυτή η συσκότιση μας ενώνει με έναν μυστηριακό τρόπο; Θα ‘θελα ε; Ναι.\nΘα ‘θελα να βγούμε έστω και λιγάκι, έστω και με τη «λάθος» αφορμή από τη μαλακία της ατομικότητας. Για κοίτα λιγάκι έξω από αυτή την πόρτα. Τη βαριά, παλιά, σιδερένια.\nΠερπατήσαμε από στενά και δρομάκια, μονοκατοικίες με απίθανες σιδερένιες, βαριές, αχνοφώτιστες πόρτες με πανέμορφα βιτρό, μέσα από πάρκα και σταθμευμένα αυτοκίνητα. Μέσα στη σκοτεινιά. Ήταν απόγευμα κι όμως ήταν νύχτα. Και σκεφτόμουν πως όλοι το ίδιο πράγμα έκαναν εκείνη τη στιγμή. Άναβαν κεριά, έψαχναν για σπίρτα, φακούς, αναπτήρες. Κοιτούσαν έξω από τα παράθυρά τους στο απέναντι πεζοδρόμιο να δουν. Ούτε ο άλλος έχει φως;\nΑν είχαμε μείνει μέσα και είχαμε κάνει sex, θα μας έπαιρνε μετά ανύποπτα, ξεθεωμένα ο ύπνος και θα ανοίγαμε τα μάτια μας όταν πια θα είχε έρθει το φως…


Σαν σήμερα... - Astros Kynouria News\nΠολιτιστικοί – Εξωραϊστικοί\nΣκίτσα – Video\nΙστοριες απο το παρελθον\nfotzivel, Σεπτέμβριος 12, 2017\nΔεν επιτρέπεται σχολιασμός στο Σαν σήμερα…\n490 π.Χ: Οι Αθηναίοι και οι Πλαταιείς συντρίβουν τους Πέρσες στη Μάχη του Μαραθώνα.\n1609: Ο Bρετανός εξερευνητής και θαλασσοπόρος Χένρι Χάντσον, ανακαλύπτει τον ποταμό, που αποτελεί φυσικό σύνορο ανάμεσα στη Νέα Υόρκη και το Νιου Τζέρσι, στον οποίο δίνει το όνομά του.1829: Διεξάγεται η μάχη της Πέτρας στη Βοιωτία. Μάχη και περιφανής νίκη των Ελλήνων στο στενό Πέτρας ανάμεσα στη Θήβα και τη Λιβαδειά, που είναι και η τελευταία μάχη της Ελληνικής Επανάστασης. Την εποχή εκείνη ήταν μία στενή δίοδος, που σχημάτιζαν οι όχθες της Λίμνης Κωπαΐδας και το βουνό Ζαγαρά. Η Μάχη της Πέτρας έχει ιδιαίτερη αξία, γιατί ήταν η πρώτη και μοναδική φορά κατά τη διάρκεια της Επανάστασης του ’21, που μία επίλεκτη τουρκική στρατιά συνθηκολόγησε επί του πεδίου της μάχης.\n1906: Παραιτείται ο αρμοστής της Κρήτης, πρίγκιπας Γεώργιος και αντικαταστάτης του αναλαμβάνει ο Αλέξανδρος Ζαΐμης.\n1921: Η Τουρκία ζητεί να της δοθούν η Σμύρνη και η Αδριανούπολη. Η Ελλάδα απορρίπτει κάθε παρόμοια σκέψη.\n1944: Ο βασιλιάς Γεώργιος αναχωρεί για το Λονδίνο, όπου θα παραμείνει μέχρι ο ελληνικός λαός αποφασίσει με δημοψήφισμα, αν θα επανέλθει στο θρόνο του.\n1948: Αεροπειρατεία εκδηλώνεται σε αεροσκάφος της ΤΑΕ, που εκτελεί το δρομολόγιο Αθήνα – Θεσσαλονίκη. Οι έξι νεαροί αεροπειρατές, μέλη της ΕΠΟΝ, αναγκάζουν τον πιλότο να οδηγήσει το σκάφος στη Γιουγκοσλαβία. Είναι μία από τις πρώτες αεροπειρατίες στην ιστορία της πολιτικής αεροπορίας.\n1953: Ο γερουσιαστής και μετέπειτα Πρόεδρος των ΗΠΑ, Τζον Φιτζέραλντ Κένεντι, παντρεύεται την Τζάκι Μπουβιέ, στην καθολική εκκλησία Σαιντ Μαίρη στο Νιου Πορτ.\n1959 : Αρχίζουν στις Βρυξέλλες συνομιλίες για την ένταξη της Ελλάδας στην ΕΟΚ.\n1972 : Ισλανδική κανονιοφόρος βυθίζει δυο βρετανικά ψαράδικα στη Βόρεια Θάλασσα. Πρόκειται για τις πρώτες εχθροπραξίες του λεγόμενου και «Πολέμου του Βακαλάου».\n1974: Εκθρονίζεται ο αυτοκράτορας της Αιθιοπίας, Χαϊλέ Σελασιέ, από μια προσωρινή στρατιωτική κυβέρνηση, η οποία του αποστερεί κάθε εξουσία.\n1979: Η εθνική Ελλάδας ποδοσφαίρου νικά τη Σοβιετική Ένωση με 1-0 στη «Λεωφόρο» και προκρίνεται για πρώτη φορά στα τελικά του Ευρωπαϊκού Πρωταθλήματος Ποδοσφαίρου.\n1980: Οι στρατιωτικοί αναλαμβάνουν με πραξικόπημα την εξουσία στην Τουρκία. Ο στρατηγός Κενάν Εβρέν ανατρέπει την κυβέρνηση του Σουλεϊμάν Ντεμιρέλ και αναλαμβάνει επικεφαλής του «Εθνικού Συμβουλίου», που κυβερνά πλέον τη χώρα.\n1981: 40.000 ροκάδες συνωστίζονται στο γήπεδο της Νέας Φιλαδέλφειας για να απολαύσουν το Ρόρυ Γκάλαχερ, σε μία από τις πρώτες ροκ συναυλίες στη χώρας μας, η οποία θα συνοδευτεί από σοβαρά επεισόδια.\n1995: Η Παγκόσμια Οργάνωση Μετεωρολογίας κρούει τον κώδωνα του κινδύνου για τη ραγδαία μείωση του στρώματος του όζοντος, που προστατεύει τη Γη από την υπεριώδη ακτινοβολία.\n1492 – Λορέντσο ΙΙ Ντε Μέντιτσι, (Λαυρέντιος Β’ των Μεδίκων), κυβερνήτης της Φλωρεντίας από το 1513 έως το 1519. Ο Νικολό Μακιαβέλι του αφιέρωσε το βιβλίο του «Ο Ηγεμών». (Θαν. 4/5/1519)\n1494 – Φραγκίσκος Α’, βασιλιάς της Γαλλίας\n1888 – Μωρίς Σεβαλιέ, Γάλλος ηθοποιός και τραγουδιστής\n1897 – Ειρήνη Ζολιό-Κιουρί, Γαλλίδα φυσικοχημικός, βραβείο Νόμπελ Χημείας 1935\n1906 – Ντμίτρι Σοστακόβιτς, ρώσος συνθέτης. (Θαν. 9/8/1975)\n1913 – Τζέσε Όουενς, αμερικανός μαύρος αθλητής του στίβου, που κέρδισε 4 χρυσά μετάλλια στους Ολυμπιακούς Αγώνες του Βερολίνου και ανέτρεψε στην πράξη τις θεωρίες του Αδόλφου Χίτλερ περί άρειας φυλής. (Θαν. 31/3/1980)\n1921 – Στάνισλαβ Λεμ, Πολωνός συγγραφέας\n1945 – Μίλο Μανάρα, Ιταλός συγγραφέας και καλλιτέχνης\n1951 – Μπέρτι Αχέρν, Ιρλανδός πολιτικός\n1957 – Χανς Ζίμμερ, Γερμανός συνθέτης και παραγωγός\n1959 – Ζίγκμαρ Γκάμπριελ, Γερμανός πολιτικός\n1960 – Στέφανος Κορκολής, Έλληνας συνθέτης και πιανίστας\n1961 – Μυλέν Φαρμέρ, Γαλλίδα τραγουδίστρια\n1962 – Ντίνο Μέρλιν, Βόσνιος τραγουδιστής\n1966 – Ανουσέχ Ανσαρί, Ιρανή επιχειρηματίας\n1967 – Τζέισον Στέιθαμ, Άγγλος ηθοποιός\n1976 – Ματσέι Ζουράφσκι, Πολωνός ποδοσφαιριστής\n1980 – Κώστας Καραμητρούδης, Έλληνας κιθαρίστας (Firewind, Dream Evil και Mystic Prophecy)\n1984 – September, Σουηδέζα τραγουδίστρια\n1986 – Έμμυ Ρόσουμ, Αμερικανίδα τραγουδίστρια και ηθοποιός\n1185 – Ανδρόνικος Α’ Κομνηνός, Βυζαντινός αυτοκράτορας\n1213 – Πέτρος Β’, βασιλιάς της Αραγωνίας\n1362 – Πάπας Ιννοκέντιος ΣΤ΄\n1612 – Βασίλειος Σούισκι, έκπτωτος τσάρος πασών των Ρωσιών.\n1764 – Ζαν-Φιλίπ Ραμώ, Γάλλος συνθέτης της μουσικής Μπαρόκ.\n1977 – Στίβεν Μπίκο, μαύρος αγωνιστής κατά του Απαρτχάιντ στη Νότιο Αφρική, τον οποίο απαθανάτισε ο Πίτερ Γκάμπριελ στο ομώνυμο τραγούδι του. (Γεν. 18/12/1946)\n1981 – Ευγένιος Μοντάλε, Ιταλός συγγραφέας (βραβείο Νόμπελ λογοτεχνίας 1975).\n1982 – Γκρέις Κέλι, Αμερικανίδα ηθοποιός και πριγκήπισσα του Μονακό.\n1999 – Άλεν Στακ, χρυσός Ολυμπιονίκης του 1948 στα 100μ ύπτιο.\n2003 – Τζόνι Κας, αμερικανός τραγουδιστής της κάντρι και του ροκ. («Ring of fire», «I walk the line») (Γεν. 26/2/1932)\n2005 – Λήδα Τασοπούλου, ελληνίδα ηθοποιός του θεάτρου, σύζυγος του σκηνοθέτη Σπύρου Ευαγγελάτου. (Γεν. 1953)\n2005 – Φριτς Σίλγκεν, 99, λαμπαδηδρόμος που άναψε τη φλόγα στους Ολυμπιακούς Αγώνες στο Βερολίνο, το 1936.\nΔυναμική παρουσία της Περιφέρειας Πελοποννήσου στην 82η ΔΕΘ\tΗ μάχη του Μαραθώνα\nΆρθρα Ιατρικής διατροφολογίας του Βασίλη & Η συνταγή της εβδομάδας ...\n«Ποιος είναι ο Βασίλης» Βιογραφικό\nΔΕΙΤΕ ΕΔΩ ΤΑ ΑΡΘΡΑ\nΔΕΙΤΕ ΕΔΩ ΤΙΣ ΣΥΝΤΑΓΕΣ\nΗ " Ώρα του δημάρχου" στην εκπομπή ΕΣΥ ΕΧΕΙΣ ΤΟ ΛΟΓΟ! Στείλε τα παράπονά σου - Πες μας τι προτείνεις! Η Γνώμη σου μετράει!\nΟλοκληρωμένη Διαχείριση Aπορριμμάτων Δήμου Β. Κυνουρίας\nΔείτε όλες τις εκπομπές "ΕΣΥ ΕΧΕΙΣ ΤΟΝ ΛΟΓΟ!"\nΔείτε όλες τις εκπομπές "Αθλητική ματιά" με τον Δ.Κουρμπέλη...\nΕπιχειρηματικότητα – Σχεδιασμός και προτροπή για νέες δράσεις στον τόπο μας.\nThe Meraki People ΔΕΙΤΕ ΕΔΩ\nΕδώ όλα τα νέα για το "The Meraki People" για την τοπική ανάπτυξη...\nBorn to run*..\nΤΕ ΑΡΚΑΔΙΑΣ ΚΚΕ: Αντιλαϊκά, χωρίς ταλάντευση…\nΠως το «Google search» αποκαλύπτει τη σκοτεινή μας πλευρά;\nxifogerakas στο Επερώτηση του Ν.Γόντικα ,για τις μελέτες και ανάδειξη μονοπατιών στους ορεινούς όγκους στη Πελοπόννησο.\nΙΟΑΝΝΗΣ ΛΑΓΟΣ στο Επερώτηση του Ν.Γόντικα ,για τις μελέτες και ανάδειξη μονοπατιών στους ορεινούς όγκους στη Πελοπόννησο.\nfotzivel στο Ωραίες στιγμές & ευχάριστες αναμνήσεις ,από τους παλαίμαχους του Πήγασου, στο ¨Κουτρί ¨στον Αγιάννη…(videos) No2\nΑΡΦΑΝΗΣ ΑΛΕΞΙΟΣ στο Ωραίες στιγμές & ευχάριστες αναμνήσεις ,από τους παλαίμαχους του Πήγασου, στο ¨Κουτρί ¨στον Αγιάννη…No1\n⇨ “Τους «Πάω»τους Νεολαίους Τελικά…”\n⇨ Πώς να κρυφτείς απ’ τα παιδιά;;\n⇨ Καθώς άλλος ένας χρόνος φεύγει\n⇨ Ο εθελοντισμός, η προσφορά μας προς τον συνάνθρωπο και το βαθύτερο νόημα των εορτών\n⇨ Καθώς ο χρόνος φεύγει…\n⇨Σήμερα 26/3 & ώρα 12 μ.μ θα…\n⇨Ενημερωτικό έντυπο – Δασικός…\n⇨Πρoσκλήσεις για κατάρτιση…\n⇨Πωλείται στον Άγιο Ανδρέα…\n⇨Η Δήλωση διακοπής της…\n⇨Δείτε τον διάλογο που έγινε στην…\n⇨Δείτε κοντινά πλάνα, από το…\nKατηγορίες Επιλογή κατηγορίας top (16) Uncategorized (18) Αγγελίες (4) Αγροτικά (133) Αθλητικά (426) Άλλα Αθλήματα (64) Βόλεϊ (15) Μπάσκετ (157) Ποδόσφαιρο (185) Ανεργία (46) Προγράμματα Απασχόλησης (41) Άρθρα – Απόψεις (545) Αρκαδία (843) Περιοχή (267) Αρχαιολογικοί Χώροι (32) Μουσεια (12) Διάφορα (154) Διεθνή (27) Εκκλησίες – Μοναστήρια (162) Εκλογές (1) Δημοτικές (1) Εκπαίδευση (136) Εορτές (319) Επικαιρότητα (63) Ιστορία Περιοχής (8) Λαογραφία (4) Ιστορίες Καθημερινότητας (6) Κοινωνικά (16) Κυνουρία (736) Βόρειας Κυνουρίας (636) Νότιας Κυνουρίας (104) Μουσική (78) Περιβάλλον (112) Ανακύκλωση (51) Περιφέρειας Πελοποννήσου (408) Πολιτικά (192) Παραπολιτικά (1) Πολυμέσα (14) Σαν Σήμερα (701) Παγκόσμιες Ημέρες (123) Σκίτσα – Video (136) Στιγμές Νοσταλγίας (9) Ιστοριες απο το παρελθον (3) Σύλογοι (192) Αθλητικοί (25) Πολιτιστικοί – Εξωραϊστικοί (84) Χορευτικοί (44) Συνταγές (7) Τεχνολογία (67) Τοπικά Νέα (484) Πολιτισμός (58) Τουρισμός (41) Υγεία (177) Χρήσιμα (485)\nΝέα Κοιν.Σ.Επ. Συλλογικής και Κοινωνικής Ωφέλειας, με την επωνυμία«PROMO KYNOURIA» στο Άστρος...\nΠληροφορίες για το Άστρος και της Περιφέρειας αυτού.\nΙστορικά & Πολιτιστικά στοιχεία\nΓεωγραφικά & Κλιματολογικά στοιχεία\nΠαραλιακή & Ορεινή ζώνη.\nΠΕΡΙΣΣΟΤΕΡΑ... (ΚΛΙΚ ΕΔΩ)\nΕπαγγελματίες Βόρειας Κυνουρίας\nΨηφιακή επικοινωνία «η Δημοκρατία και ο Διάλογος να γίνουν καθημερινή πρακτική» στη διακυβέρνηση του Δήμου.\nΣχολή Καρυτσιώτη στο Άστρος (1805 μ.Χ.)\nΙστορία Εκθέματα Χώρος β΄Εθνοσυνέλευσης, Σωζόμενα Πρακτικά Ευεργέτες του Άστρους Εύα Σύλλογος Φίλων Αρχαιολογικού Μουσείου\nΛαογραφικό Μουσείο ΕΠΑ.Λ Άστρους\nΕνοικιάζονται αυτοεξυπηρετούμενα διαμερίσματα πλήρως εξοπλισμένα ή μη, στον Άγιο Ανδρέα Κυνουρίας.\nΠωλείται στον Άγιο Ανδρέα Αρκαδίας ,πέτρινη μονοκατοικία\nΕνοικιάζεται επιπλωμένο διαμέρισμα 47 τ.μ ,ιδανικό για φοιτητές...\nFacebook – Σελίδας


ΠΩΣ ΝΑ ΚΕΡΔΙΖΕΙΣ ΧΡΗΜΑΤΑ ΜΕΣΩ ΙΝΤΕΡΝΕΤ - Posting and Sharing links!\nΚάνετε χρήματα ταχυδρομώντας και μοιράζοντας τους σελλιδοδείχτες σας (bookmarks) συνδέσεις σας!\nΤο Ucash μετατρέπει τις συνδέσεις σας σε πληρωμένες συνδέσεις αμέσως.\nΠαραπέμψτε τους φίλους, και κερδίστε χρήματα.\nΤι είναι Ucash.in;\nΤα καθημερινά εκατομμύρια των συνδέσεων ταχυδρομούνται στα φόρουμ, ηλεκτρονικά ταχυδρομεία, συνομιλίες, κοινωνικά δίκτυα και ιστοχώροι.\nΤο Ucash.in παρέχει τη δυνατότητα να συνδυαστούν τρεις σημαντικές πτυχές, κοινωνικό, μια υπηρεσία url που μετατρέπει το μακροχρόνιο url συνδέει στις πιό σύντομες συνδέσεις url, και το μία υπηρεσία που μετατρέπει τις υπάρχουσες συνδέσεις σας και τις νέες συνδέσεις σε μετρητά!\nΥπέροχο για τα bloggers, χρήστες φόρουμ, webmasters, και άλλους. Το Ucash.in το καθιστά εύκολο και απλό να πληρώνεσαι για την ταχυδρόμηση και τη διανομή των συνδέσεων.\nΧρήση Ucash.in ως προσωπική bookmarking υπηρεσία για να σώσει τις αγαπημένες συνδέσεις σας on-line σε μια θέση. Ο σελιδοδείκτης συνδέει με τον αγαπημένους ιστοχώρο, τα άρθρα ειδήσεων, τη μουσική, classifieds, τις δημοπρασίες ή τους φίλους και σχεδιαγράμματα οικογενειακής τα κοινωνικά δικτύωσής σας. Οι δυνατότητες είναι ατελείωτες, αρκεί να κάνετε χρήση της φαντασία σας και συνδέουν ολόκληρο το Διαδίκτυο με Ucash!


Γιώργος Λίλτσης: Εφαρμόζω την ιατρική στην αυτοδιοίκηση! - ΚΑΡΦΙΤΣΑ\nΕίναι γιατρός με ειδικότητα ορθοπαιδικού χειρούργου. Ο Γιώργος Λίλτσης ζει κι εργάζεται στη Σταυρούπολη, αγαπώντας τον τόπο του και θέλοντας να προσφέρει. Υπηρέτησε τους δημότες ως αντιδήμαρχος Κοινωνικής Πολιτικής, ενώ κατέβηκε ως υποψήφιος δήμαρχος Παύλου Μελά στις δύο τελευταίες εκλογικές αναμετρήσεις. Υπάρχουν και άλλα που δεν γνωρίζετε για τον γιατρό… τα οποία θα μάθετε διαβάζοντας παρακάτω!\nΠώς από τη Νάουσα επιλέξατε τη Σταυρούπολη για μόνιμη κατοικία;\nΣπουδές στο ΑΠΘ, μετά ήρθε η ειδικότητα και η άσκηση! Επιλέξαμε με τη σύζυγό μου να εγκατασταθούμε στη Σταυρούπολη και δεν το μετανιώσαμε. Εδώ ανδρωθήκαμε επαγγελματικά, κάναμε την οικογένειά μας και από δω θα πάρουμε σύνταξη. Κι αν ξεκινούσα από την αρχή, πάλι τη Σταυρούπολη θα επέλεγα.\nΧωράνε σε 24 ώρες ιατρική και αυτοδιοίκηση;\nΦυσικά και χωράνε! Αρκεί να εφαρμόσεις την ιατρική… στην αυτοδιοίκηση!\nΠόσο δύσκολη είναι η περίοδος της πανδημίας για τους γιατρούς;\nΤο δύσκολο είναι όταν οι ασθενείς διαβάζουν fake news και προσπαθούν να μας πείσουν. Εκείνοι, εμάς. Αρνούνται να εμβολιαστούν, δεν ακούν και δυστυχώς μετράμε απώλειες.\nΘα είστε εκ νέου υποψήφιος δήμαρχος Παύλου Μελά;\nΑπό την επομένη των εκλογών του 2019 αποφάσισα ότι η προσπάθεια που κάναμε ως ομάδα δεν πρέπει να σταματήσει. Παρά το στενάχωρο αποτέλεσμα –υπενθυμίζω πως ο λαός μας όρισε αξιωματική αντιπολίτευση με τη διαφορά με την παράταξη της διοίκησης να είναι μόλις ορισμένες δεκάδες ψήφους- ουδέποτε σκέφτηκα να τα παρατήσω. Καθημερινά οι συμπολίτες μας, μεταφέρουν την οργή τους για προβλήματα δεκαετιών που δεν έχουν επιλυθεί. Ο λαός του Παύλου Μελά απαιτεί και δικαιούται μια καλύτερη ημέρα, καλύτερη ποιότητα ζωής, καλύτερη καθημερινότητα. Η ομάδα μας έχει όραμα, σχέδιο και διάθεση να εργαστεί σκληρά. Θα είμαι ξανά υποψήφιος δήμαρχος πλάι με έμπειρους συνεργάτες, παλιούς αυτοδιοικητικούς και νέους ανθρώπους, που είναι το μέλλον.\nΓια ποιο έργο της αντιδημαρχίας σας είστε υπερήφανος;\nΩς αντιδημαρχος Κοινωνικής Πολιτικής (2011-2013), επί θητείας του αειμνήστου Διαμαντή Παπαδόπουλου, προώθησα σειρά έργων ζωτικής σημασίας. Μεταξύ άλλων δημιουργήσαμε κοινωνικό παντοπωλείο, κοινωνικό ιατρείο, κοινωνικό φροντιστήριο, θεσπίσαμε «Μέρες Υγείας», υλοποιήσαμε δεκάδες προγράμματα κ.α. Γενικότερα, «στήθηκε» η υπηρεσία κοινωνικής πολιτικής του δήμου.\nΤι αγαπάτε και τι μισείτε στη Θεσσαλονίκη;\nΑγαπώ τον θαλασσινό αέρα και τις μικρές αποστάσεις, μισώ τα… γλυκά της, στα οποία δεν μπορώ να αντισταθώ.\nΗ οικογένεια παραπονιέται ότι δεν σας βλέπει αρκετά;\nΦυσικά! Ωστόσο, καταλαβαίνουν και ξέρουν ότι πάνω από όλα είναι η οικογένεια μου και έτσι…ισοφαρίζουμε κάπως.\nΠοια στιγμή δεν θα χάνατε με τίποτα…\nΤις επιτυχίες των παιδιών μου και τις στιγμές με την οικογένεια μου.\nΤι δεν ξέρουμε για τον Γιώργο Λίλτση…\nΌτι δεν μου φτάνει το 24ωρο για τα ενδιαφέροντά μου. Ξεκινούν από τη μουσική, τις κατασκευές, τις ελιές μου, τους φίλους μου και καταλήγουν στα ταξίδια.\nΝα μας αξιώσει ο Θεός ως ομάδα, να μας τιμήσουν οι συμπολίτες μας, να μπορέσουμε ως «ΑΝΑΤΡΟΠΗ» να βάλουμε το δικό μας λιθαράκι για ένα καλύτερο «αύριο» στο δήμο Παύλου Μελά.